GFPT บวก 2.91% แนวโน้มกำไรสุทธิ Q3/58 นิวไฮของปีจากบาทอ่อนค่า
GFPT บวก 2.91% แนวโน้มกำไรสุทธิ Q3/58 นิวไฮของปีจากบาทอ่อนค่า
27 ต.ค. 2558

บริษัท จีเอฟพีที จำกัด (มหาชน) หรือ GFPT ณ เวลา 10.55 น. อยู่ที่ระดับ 10.60 บาท บวก 0.30 บาท หรือ 2.91% ด้วยมูลค่าซื้อขาย 15.02 ล้านบาท ราคาหุ้นปรับตัวขึ้นรอบใหม่หลังแนวโน้มผลประกอบการไตรมาส 3/58 จะสูงสุดของปี

บล.ฟินันเซีย ไซรัส ระบุในบทวิเคราะห์ฯวันนี้ (27 ต.ค.) เพิ่มคำแนะนำเป็น”ซื้อ”จากเดิม”ถือ”หุ้น GFPT แนวโน้มกำไรสุทธิไตรมาส 3/58 +43% เทียบไตรมาสก่อนหน้า และน่าจะเป็นกำไรสูงสุดของปีนี้ แต่มาจากค่าเงินบาทที่อ่อนค่า
ขณะที่ปริมาณขายไก่ส่งออก และราคาไก่น่าจะทำได้เพียงทรงตัวเทียบไตรมาสก่อนหน้า และคาดกำไรลด 44% เทียบช่วงเดียวกันของปีก่อน จากราคาไก่ที่ต่ำกว่าปีก่อนมากเพราะ Oversupply โดยยังคงคาดกำไรสุทธิปีนี้ -47% เทียบช่วงเดียวกันของปีก่อน และ +27% เทียบช่วงเดียวกันของปีก่อน ในปีหน้าจากฐานต่ำ พร้อมปรับใช้เป้าหมายปี 59 ที่ 12 บาท